Nobelio chemijos premija

Nobelio chemijos premija – kasmetinis Švedijos karališkosios mokslų akademijos apdovanojimas, skiriamas už ypatingus pasiekimus chemijos srityje. Tai viena iš penkių Nobelio premijų, įsteigtų 1895 m. Alfredo Nobelio valia ir teikiama nuo 1901 m., kitos – Nobelio fizikos, Nobelio literatūros, Nobelio taikos ir Nobelio fiziologijos ir medicinos premijos. Premija, kurią administruoja Nobelio fondas, įteikiama kasmetinėje ceremonijoje Stokholme gruodžio 10 d., Nobelio mirties metinių proga.

Pirmoji Nobelio chemijos premija buvo įteikta olandų chemikui Jakobui Hendrikui van’t Hofui už cheminės dinamikos ir osmosinio slėgio tirpaluose dėsnių atradimą. 2023 m. premija iš viso jau buvo apdovanoti 192 asmenys.

 Šaltiniai 

Kategorija:Nobelio premija